Þriðjudaginn 17. desember verða haldnir styrktartónleikar fyrir Sólrúnu Öldu og fjölskyldu hennar á veitingastaðnum Bryggjunni í Grindavík . Fram kemur úrval grindvískra tónlistarmanna og Grindavíkurvina sem munu leika og syngja tónlist úr öllum áttum . „ Við erum öll svo tengd í þessu litla samfélagi hér þegar eitthvað kemur upp á , “ segir Sigríður María Eyþórsdóttir , forsprakki styrktartónleikanna , aðspurð af hverju hún ákvað að skipuleggja þá . Grindvískt tónlistarfólk mun spila , og einnig kemur fólk úr Reykjavík og Sandgerði . Svo eru jafnvel fleiri að bætast við úr Reykjanesbæ , “ segir Sigríður . Ef einhver getur gefið 500 kr. þá er hann jafn vel þeginn og 5.000 kallinn , “ segir Sigríður . „ Það er fyrirséð að það tekur við langur endurhæfingartími hjá henni Sólrúnu Öldu og svona áföll taka alltaf stóran toll af fólki bæði tilfinningalega og fjárhagslega . Tónleikarnir eru í nafni Sólrúnar Öldu , en þau voru tvö sem slösuðust , Sólrún Alda og kærasti hennar Rahmon , “ segir Sigríður . „ Við notum hennar nafn vegna tengingar hennar við Grindavík , en allt sem safnast verður í höndum fjölskyldu hennar sem mun sjá um að deila söfnunarfénu þar sem þörfin er mest . Við gleymum ekki Rahmon þó að nafn hans sé ekki í heiti tónleikanna , hann stendur líka í ströngu og fjölskylda hans . “